open-index/open-wikipedia-markdown huggingface dataset:
Ηλίας Βαλάτας

Ο **Ηλίας Βαλάτας** (1915 – 1994) ήταν Έλληνας αθλητής της σκοποβολής.

Γεννήθηκε το 1915 και ήταν αθλητής του Πανελλήνιου Γ.Σ. και της Πανελλήνιας Σκοπευτικής Εταιρίας. Ξεκίνησε τη σκοποβολή από τους φοιτητικούς αγώνες της προπολεμικής εποχής και υπήρξε πρωταθλητής στο Πανελλήνιο πρωτάθλημα σκοποβολής σταθερού στόχου επί μια 20ετια.

Το 1946 συμμετείχε στους πρώτους μεταπολεμικούς Πανελλήνιους σκοπευτικούς αγώνες ως αθλητής του Πανελλήνιου Γ.Σ.. Στους Πανελλήνιους σκοπευτικούς αγώνες του 1948 αναδείχθηκε πρωταθλητής (389) στα 50 μέτρα τουφέκι πρηνηδόν με τον ίδιο σύλλογο.

Με την εθνική ομάδα σκοποβολής της Ελλάδας συμμετείχε στο πρώτο μεταπολεμικό Παγκόσμιο πρωτάθλημα σκοποβολής της Στοκχόλμης το 1947 και το ίδιο έτος στους Ελληνοτουρκικούς Σκοπευτικούς Αγώνες της Κωνσταντινούπολης όπου κατέκτησε την 1η θέση στο τυφέκιο ακριβείας 0,22 γονυπετώς και την 3η θέση στο τυφέκιο ακριβείας 0,22 ορθίως.

Το 1948 έλαβε μέρος στους Ολυμπιακούς Αγώνες του Λονδίνου όπου κατέλαβε την 38η θέση (586/600) στα 50 μέτρα τουφέκι πρηνηδόν. Το 1951 συμμετείχε στους Α' Μεσογειακούς αγώνες της Αλεξάνδρειας και το 1955 στους Μεσογειακούς αγώνες της Βαρκελώνης όπου κατέκτησε το αργυρό μετάλλιο (596/600) στα (*Silhouette mobile à la carabine;*) και την 7η θέση (364) στα 50 μέτρα τουφέκι πρηνηδόν σημειώνοντας νέο ελληνικό ρεκόρ.

Κατείχε τη θέση του Συμβούλου της Σκοπευτικής Ομοσπονδίας Ελλάδος και του Συμβούλου, του Γενικού Γραμματέα και του Προέδρου της Πανελλήνιας Σκοπευτικής Εταιρείας επί σειρά ετών. Υπήρξε ένα από τα ιδρυτικά μέλη της Ελληνικής Ένωσης Συμμετασχόντων σε Ολυμπιακούς Αγώνες (ΕΣΟΑ) που ιδρύθηκε το 1987. Πέθανε το 1994 σε ηλικία 78 ετών.

## Παραπομπές


Κατηγορία:Έλληνες αθλητές της σκοποβολής
Κατηγορία:Πανελλήνιος Γ.Σ.
Κατηγορία:Πανελλήνια Σκοπευτική Εταιρία
Κατηγορία:Αθλητές στους Θερινούς Ολυμπιακούς Αγώνες 1948
Κατηγορία:Αθλητές στους Μεσογειακούς Αγώνες 1951
Κατηγορία:Αθλητές στους Μεσογειακούς Αγώνες 1955
Λάμδα φάγος

Ο **βακτηριοφάγος λ**  ή *Λάμδα φάγος*' είναι ιός, ο οποίος χρησιμοποιείται ως φορέας κλωνοποίησης σε οργανισμούς με μεγάλο γονιδίωμα. Πρόκειται για ιό που μολύνει βακτήρια, το γενετικό του υλικό είναι δίκλωνο DNA προκείμενου να ενσωματώνεται εύκολα στα κύτταρα - ξενιστές.

Κατηγορία:Ιοί
Φεγγαρόψαρο

Το **φεγγαρόψαρο** (επιστημονική ονομασία: *Mola mola*) είναι ένα από τα βαρύτερα γνωστά οστέινα ψάρια, με βάρος που συνήθως κυμαίνεται ανάμεσα στα 250 και στα 1.000 κιλά. Το είδος απαντάται στα τροπικά και εύκρατα νερά το κόσμου. Θυμίζει κεφάλι ψαριού με ουρά και το σώμα του είναι επίπεδο κάθετα. Το φεγγαρόψαρο μπορεί να έχει το ίδιο ύψος με μήκος όταν τα ραχιαία και κοιλιακά πτερύγια εκτείνονται.

Τα φεγγαρόψαρα γενικά καταναλώνουν κυρίως μικρά ψάρια, προνύμφες, καλαμάρια και καρκινοειδή. Οι μέδουσες, οι οποίες κάποτε θεωρούνταν ότι αποτελούσαν το κύριο θήραμα του φεγγαρόψαρου, αποτελούν μόλις το 15% της διατροφής του. Τα θηλυκά του είδους παράγουν περισσότερα αυγά από οποιοδήποτε άλλο σπονδυλωτό, μέχρι 300 εκατομμύρια τη φορά. Οι γόνοι του φεγγαρόψαρου έχουν μεγάλα θωρακικά πτερύγια, ουριαίο πτερύγιο και άκανθες που δεν συναντώνται στο ενήλικο. 

Τα ενήλικα φεγγαρόψαρα έχουν λίγες φυσικές απειλές, με εξαίρεση τους θαλάσσιους λέοντες, τις όρκες και τους καρχαρίες. Το κρέας φεγγαρόψαρου θεωρείται λιχουδιά σε κάποια μέρη του κόσμου, όπως η Ιαπωνία, η Κορέα και η Ταϊβάν, ενώ στην Ευρωπαϊκή Ένωση απαγορεύεται η εμπορεία κρέατος ή παραγώγων από φεγγαρόψαρο.

Ανήκει στην τάξη των τετραοδοντόμορφων, η οποία περιλαμβάνει επίσης τους λαγοκέφαλους και τα ψάρια φούσκες, και μοιράζεται αρκετά από τα χαρακτηριστικά των άλλων μελών της τάξης.

## Παραπομπές


Κατηγορία:Μολίδες
Νικόλαος Ηγουμενίδης

Ο **Νίκος Ε. Ηγουμενίδης** είναι Έλληνας ιατρός και πολιτικός με το κόμμα του ΣΥΡΙΖΑ.

## Βιογραφικά Στοιχεία
Γεννήθηκε το 1961 στην Άνω Βιάννο του Νομού Ηρακλείου Κρήτης.

Σπούδασε στην Ιατρική Σχολή του Εθνικού Καποδιστριακού Πανεπιστημίου Αθηνών και είναι Καρδιολόγος με εξειδίκευση στην Επεμβατική Καρδιολογία.

Έχει θέση στην Καρδιολογική Κλινική του Πανεπιστημιακού Γενικού Νοσοκομείου Ηρακλείου (ΠαΓΝΗ), με βαθμό Διευθυντή Καρδιολογίας ΕΣΥ. Είναι διδάκτωρ της Ιατρικής Σχολής Πανεπιστημίου Κρήτης. Η διδακτορική του διατριβή αφορά στην «αξιολόγηση του θεραπευτικού ρόλου της αμιωδαρόνης σε ασθενείς με κολπική μαρμαρυγή».

## Πολιτική Δραστηριότητα
Τον Μάιο του 2014, στις εκλογές για την τοπική αυτοδιοίκηση, υπήρξε υποψήφιος Περιφερειακός Σύμβουλος στο Νομό Ηρακλείου με τον συνδυασμό «Ριζοσπαστική Συνεργασία Κρήτης» που υποστήριξε ο ΣΥΡΙΖΑ.

Από τον Απρίλιο έως και τον Αύγουστο του 2015 διετέλεσε Διοικητής της 7ης Υγειονομικής Περιφέρειας (ΥΠΕ Κρήτης).

Στις εκλογές του Σεπτεμβρίου 2015, εκλέχθηκε για πρώτη φορά βουλευτής Ηρακλείου με το ψηφοδέλτιο του ΣΥΡΙΖΑ και επανεξελέγη στις εκλογές του Ιουλίου 2019.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Open House Athens

μικρογραφία|Open House Athens logo designed by Beetroot
Το **Open House Athens** (ΟΗA) είναι μια πολιτιστική εκδήλωση που προωθεί την αρχιτεκτονική στο ευρύ κοινό. Η εκδήλωση είναι μη κερδοσκοπικού χαρακτήρα και βασίζεται στους θεσμούς του εθελοντισμού και των χορηγιών.

Διοργανώνεται από την Αστική Μη Κερδοσκοπική Εταιρεία “Open House Greece”. Η εταιρεία ιδρύθηκε το 2012 για αυτόν τον σκοπό κι αποτελεί μέλος του παγκόσμιου δικτύου Open House Worldwide, στο οποίο ανήκουν όλοι οι φορείς που διοργανώνουν επίσημα Open House εκδηλώσεις ανά τον κόσμο. 

Η εκδήλωση περιλαμβάνει δωρεάν αρχιτεκτονικές ξεναγήσεις σε κτίρια της πόλης με αρχιτεκτονικό ενδιαφέρον –ιδιωτικά και δημόσια– πραγματοποιείται μια φορά το χρόνο και διαρκεί ένα σαββατοκύριακο.

Το πρώτο Open House Athens διοργανώθηκε το 2014. Η εκδήλωση έχει επικρατήσει να πραγματοποιείται το πρώτο σαββατοκύριακο του Απριλίου. Με την πάροδο των χρόνων, το πρόγραμμα εμπλουτίστηκε με πλήθος παράλληλων δράσεων, που ξεκινούν μια εβδομάδα νωρίτερα.

Το Open House Athens είναι μία από τις πιο πετυχημένες πολιτιστικές δράσεις της Αθήνας, που χαίρουν ευρείας απήχησης από το κοινό. Κάθε χρόνο το OHA ανοίγει περίπου 100 κτίρια και προσελκύει πάνω από 10.000 επισκέπτες. Για τη διεξαγωγή του επιστρατεύονται πάνω από 500 εθελοντές. Συνολικά σημειώνονται περίπου 40.000 επισκέψεις στις ξεναγήσεις που πραγματοποιούνται στο πλαίσιο της εκδήλωσης. 

## Δείτε επίσης

* Open House Thessaloniki

## Εξωτερικοί σύνδεσμοι
Επίσημος ιστότοπος

http://www.openhouseworldwide.org/

Κατηγορία:Αρχιτεκτονική
Κατηγορία:Συναντήσεις
Μουσείο Βικτωρίας και Αλβέρτου

Το **Μουσείο Βικτωρίας και Αλβέρτου** (αγγλ. *Victoria and Albert Museum*, συχνά συντομευμένο ως **V&A**) στο Λονδίνο είναι το μεγαλύτερο μουσείο εφαρμοσμένων και διακοσμητικών τεχνών, σχεδιασμού και γλυπτικής στον κόσμο, το οποίο στεγάζει μια μόνιμη συλλογή πάνω από 2,27 εκατομμυρίων εκθεμάτων. Ιδρύθηκε το 1852 και πήρε το όνομά του από την βασίλισσα Βικτώρια και τον πρίγκιπα Αλβέρτο.

## Περιγραφή
Το μουσείο βρίσκεται στην περιοχή Brompton του Βασιλικού Δήμου του Κένσινγκτον και Τσέλσι, μια περιοχή που έχει γίνει γνωστή ως «Αλβερτόπολη» (*Albertopolis*) λόγω της συσχέτισης της με τον πρίγκιπα Αλβέρτο, το Μνημείο του Αλβέρτου (*Albert Memorial*) και τα μεγάλα πολιτιστικά ιδρύματα με τα οποία αυτός συνδέθηκε. Αυτά περιλαμβάνουν το Μουσείο Φυσικής Ιστορίας, το Μουσείο Επιστημών, το Royal Albert Hall και το Imperial College London. Το μουσείο είναι δημόσιος φορέας που χρηματοδοτείται από το Υπουργείο Ψηφιακής Πολιτικής, Πολιτισμού, Μέσων και Αθλητισμού. Όπως και τα άλλα εθνικά βρετανικά μουσεία, η είσοδος είναι δωρεάν.

Το μουσείο έχει έκταση 12,5 στρέμματα και 145 γκαλερί. Η συλλογή του εκτείνεται σε 5.000 χρόνια τέχνης, από την αρχαιότητα έως σήμερα, από τους πολιτισμούς της Ευρώπης, της Βόρειας Αμερικής, της Ασίας και της Βόρειας Αφρικής. Οι συλλογές κεραμικών, γυαλιού, υφασμάτων, κοστουμιών, αργύρου, σιδηρουργίας, κοσμημάτων, επίπλων, μεσαιωνικών αντικειμένων, γλυπτικής, εκτυπώσεων και χαρακτικών, σχεδίων και φωτογραφιών είναι από τις μεγαλύτερες και πιο ολοκληρωμένες στον κόσμο.

Το μουσείο κατέχει την μεγαλύτερη συλλογή μετα-κλασικής γλυπτικής στον κόσμο και την μεγαλύτερη εκτός Ιταλίας συλλογή ιταλικών αναγεννησιακών αντικειμένων. Τα τμήματα της Ασίας περιλαμβάνουν έργα τέχνης από την Νότια Ασία, την Κίνα, την Ιαπωνία, την Κορέα και τον ισλαμικό κόσμο. Οι συλλογές της Ανατολικής Ασίας είναι από τις καλύτερες στην Ευρώπη, με ιδιαίτερη έμφαση στην κεραμική και την μεταλλουργία, ενώ η ισλαμική συλλογή είναι από τις μεγαλύτερες στον δυτικό κόσμο. Συνολικά, είναι ένα από τα μεγαλύτερα μουσεία στον κόσμο.

Από το 2001, το μουσείο ξεκίνησε ένα μεγάλο πρόγραμμα ανακαίνισης ύψους 150 εκατομμυρίων λιρών. Νέες ευρωπαϊκές γκαλερί του 17ου και 18ου αιώνα άνοιξαν στις 9 Δεκεμβρίου 2015. Αυτές αποκατέστησαν τους αρχικούς εσωτερικούς χώρους του Aston Webb και φιλοξενούν τις ευρωπαϊκές συλλογές μεταξύ των ετών 1600–1815. Το *V&A Museum of Childhood* στο Ανατολικό Λονδίνο είναι ένα υποκατάστημα του μουσείου και σχεδιάζεται ένα νέο υποκατάστημα στο Λονδίνο.

## Εκθέματα

Ενδεικτικά μερικά από τα εκθέματα του μουσείου:


CastRoom VictoriaAndAlbertMuseum.jpg
VandA Rotunda.jpg
Joseph Nollekens (1737 - 1823) Castor and Pollux front (V&A 2007) 867402916.jpg
Petri Fischzug Raffael.jpg
Samson slaying a philistine.jpg
V&A Gefäß.jpg
V&A Horn.jpg
V&A Truhe.jpg
V&A Bibel.jpg
V&A gotisches Zimmer.jpg
V&A Altar 2.jpg
Dara Shikuh’s sword and scabbard (number 8), at the V&A Museum in London..jpg
La Renaissance au Victoria and Albert Museum (Londres) (9472084993).jpg
V&A Renaissance-Raum.jpg
V&A Altar Raum.jpg


## Παραπομπές


## Πηγές
* 
* 
* 

## Εξωτερικοί σύνδεσμοι
* Επίσημη ιστοσελίδα
* Κατασκευή του Μουσείου


Βικτωριας
Παναγιώτης Πρεζεράκος

Ο **Παναγιώτης Πρεζεράκος** είναι καθηγητής και πρόεδρος στο Τμήμα Νοσηλευτικής του Πανεπιστημίου Πελοποννήσου και Γενικός Γραμματέας Δημόσιας Υγείας του Υπουργείου Υγείας από τις 18 Ιουλίου 2019.

Είναι απόφοιτος του Τμήματος Νοσηλευτικής του Εθνικού και Καποδιστριακού Πανεπιστημίου Αθηνών, κάτοχος μεταπτυχιακού τίτλου με ειδίκευση (MSc.) στη Διοίκηση Υπηρεσιών Υγείας από το University of London καθώς και διδακτορικού διπλώματος (Ph.D) του Τομέα Κοινωνικής Ιατρικής του Τμήματος Νοσηλευτικής του ΕΚΠΑ.

Διετέλεσε Διοικητής του Νοσοκομείου Κυπαρισσίας και στη συνέχεια Διοικητής της Β’ Υγειονομικής Περιφέρειας Αττικής. Είχε εργαστεί στο ΕΣΥ ως Κλινικός Νοσηλευτής, ως Υπεύθυνος Συνεχιζόμενης Εκπαίδευσης Προσωπικού και τέλος ως Διευθυντής του Κέντρου Επαγγελματικής Κατάρτισης του Νοσοκομείου «Η Σωτηρία».

Σήμερα κατέχει τη θέση του Καθηγητή στο Τμήμα Νοσηλευτικής του Πανεπιστημίου Πελοποννήσου, του οποίου είναι πρόεδρος και έχει διδάξει σε Πανεπιστήμια της ημεδαπής και της αλλοδαπής. Η ερευνητική και συγγραφική δραστηριότητά του αφορά στον τομέα της Διοίκησης Υπηρεσιών Υγείας και της Δημόσιας Υγείας.

Από τις 18 Ιουλίου 2019 υπηρετεί ως Γενικός Γραμματέας Δημόσιας Υγείας του Υπουργείου Υγείας.

## Αναφορές


Κατηγορία:Έλληνες Γενικοί Γραμματείς Υγείας
Παλάτσο Καπρίνι

Το **Παλάτσο Καπρίνι** (*Palazzo Caprini*) ήταν ένα αναγεννησιακό παλάτι στην Ρώμη της Ιταλίας, στην περιοχή Borgo μεταξύ της Piazza Scossacavalli και της οδού Alessandrina (η οποία λέγεται επίσης Borgo Nuovo). Σχεδιάστηκε από τον Ντονάτο Μπραμάντε περί το 1510, ή μερικά χρόνια πριν. 

Ήταν επίσης γνωστό ως *Palazzo di Raffaello*, ή Οικία Ραφαήλ, καθώς ο γνωστός καλλιτέχνης το είχε αγοράσει το 1517 και έζησε εκεί μέχρι το θάνατό του τρία χρόνια αργότερα, αν και τότε σχεδίαζε ένα πολύ μεγαλύτερο νέο παλάτι αλλού. Στα τέλη του 16ου αιώνα, το κτίριο που ήταν ήδη σε αποσύνθεση και υπό κατάρρευση, υποβλήθηκε σε πλήρη ανακαίνιση και αποτέλεσε τον πυρήνα του πολύ μεγαλύτερου Palazzo dei Convertendi και ο κήπος του καταστράφηκε το 1848. Η πρόσοψή του μας είναι γνωστή από ένα χαρακτικό του Antoine Lafréry και ένα μερικό σκίτσο που αποδίδεται στον Αντρέα Παλλάντιο. 

Το παλάτι είχε μια πρόσοψη με πέντε τόξα και δύο επίπεδα, με ρουστίκ τελείωμα (με χρήση μαρμαροκονίας) στον κάτω όροφο που, όπως συχνά στη Ρώμη, νοικιαζόταν σε καταστήματα. Ο επάνω όροφος είχε παράθυρα διαιρούμενα με διπλούς δωρικούς κίονες, επιστεγαζόμενα από πλήρη θριγκό . Άσκησε μεγάλη επιρροή, δημιουργώντας ένα πρότυπο για την ενσωμάτωση του ρουστίκ ισογείου στα τοξωτά ανοίγματα, χαρακτηριστικό των φλωρεντινών παλατιών του 15ου αιώνα *alla antica* όπως το Παλάτσο Πίττι με τις κλασικές του γραμμές . Η διακοσμητική συμπερίληψη μεγάλων ρομβοειδών και κεντρικών λίθων αψίδας αντί για υπέρθυρο πάνω από την επίπεδη κορυφή των κάτω ορθογώνιων ανοιγμάτων στις τελικές προσόψεις των καταστημάτων ήταν επίσης μια επινόηση με μεγάλο μέλλον. Η φαινομενική δύναμη μιας τυφλής τοξωτής στοάς με εμφατικούς ρομβοειδείς λίθους στο ισόγειο έδινε σίγουρη υποστήριξη στις διπλές δωρικές στήλες του άνω ορόφου που στέκονταν σε βάθρα τοποθετημένα σε λείο τοίχο.   

Στα πολλά κτίρια που βασίζονται σε παραλλαγές του σχεδίου αυτού συγκαταλέγεται το Somerset House στο Λονδίνο. 

## Παραπομπές


## Πηγές
* 
* 
* 
* Summerson, John, *The Classical Language of Architecture*, 1980 edition, Thames and Hudson *World of Art* series, 
* [4] Herman Grimm, *Leben Michelangelo's*

Κατηγορία:Κτίρια και κατασκευές στη Ρώμη
Κατηγορία:Ραφαήλ
Μητέρα Σερβία

**Μητέρα Σερβία** (σερβικά: *Мака Србийа*) ή **Σέρβα Μητέρα** (*Српска майка* ή **Μητέρα Πασών των Σέρβων** (*Макка свих Срба*) είναι η εθνική προσωποποίηση της Σερβίας, η οποία είναι το έθνος-κράτος των Σέρβων. Χρησιμοποιήθηκε μεταφορικά ως μητέρα όλων των Σέρβων. Σερβικοί εθνικοί μύθοι και ποιήματα έχουν επικαλεστεί πολλές φορές τη Μητέρα Σερβία.

Τα εδάφη που κατοικούνται από εθνικά Σέρβους, εκτός της Σερβίας, μπορούν να συμβολιστούν ως παιδιά της Μητέρας Σερβίας. Η Σερβία μπορεί επίσης να περιγραφεί ως κόρη της Μητέρας Σερβίας, μαζί με άλλα σερβικά εδάφη, όπως στο ποίημα «Μητέρα Σερβία» του Ντράγκοσλαβ Κνέζεβιτς: «Μια αδελφή νεότερη από το μεγαλύτερο Μαυροβούνιο και τη Σερβία, σε καιρό ειρήνης και στον πόλεμο η Κράινα ενώνεται στο σερβικό σμήνος».

## Ιστορία

### 19ος αιώνας
Ο συγγραφέας Ντοσιτέι Ομπράντοβιτς (1739–1811) χρησιμοποίησε εκτενώς την αναφορά στη Μητέρα Σερβία στα έργα του. Η έννοια και ο όρος χρησιμοποιήθηκαν σε πολλά πατριωτικά τραγούδια, όπως *[[Βοστάνι Σέρμπιγε]]', *Ω Σερβία, Αγαπημένη Μητέρα*, *Ω Μητέρα Σερβία* κλπ.

Στις 24 Φεβρουαρίου 1874 συστάθηκε από τοπικούς άρχοντες η Σερβική Επιτροπή Απελευθέρωσης για το [[Σαντζάκι της Νις]], γνωστή ως [[Επιτροπή της Νις]]. Ο ορθόδοξος ιερέας Πέταρ Ικονόμοβιτς ορκίστηκε στον χριστιανικό σταυρό και στο [[Ευαγγέλιο]], θυμίζοντας την [[Συνέλευση του Ορασάκ]] (1804). Την ημέρα αυτή ο Ικονόμοβιτς είπε:



===Περίοδος του Μεσοπολέμου===


Το 1940, ο συγγραφέας Πάβλε Τάτιτς έγραψε το δραματικό έργο *Μητέρα Σερβία''.

## Παραπομπές

Κατηγορία:Λαϊκή παράδοση της Σερβίας
Κατηγορία:Ιστορία της Σερβίας
Ιωάννης Κωτσιόπουλος

Ο **Ιωάννης Κωτσιόπουλος** είναι μαθηματικός, με ειδίκευση στην πληροφορική και υπηρετεί ως Γενικός Γραμματέας Υπηρεσιών Υγείας του Υπουργείου Υγείας από τις 18 Ιουλίου 2019.

Γεννήθηκε το 1975 στην Αθήνα όπου και μεγάλωσε, με καταγωγή από το Γιρομέρι Θεσπρωτίας. Σπούδασε Μαθηματικά στο Καποδιστριακό Πανεπιστήμιο Αθηνών και είναι κάτοχος μεταπτυχιακού διπλώματος (MSc) στις Τεχνολογίες Λήψης Αποφάσεων από το Πανεπιστήμιο του Μάντσεστερ και διδακτορικού στην Πληροφορική από το ίδιο πανεπιστήμιο. Από το 2015 εργαζόταν στο Ηνωμένο Βασίλειο στο NHS, όπως αυτή του Chief Information Officer, και είναι μέλος του NHS Digital Academy. Στο παρελθόν έχει διατελέσει Αναπληρωτής Διοικητής στο Κωνσταντοπούλειο Γενικό Νοσοκομείο Νέας Ιωνίας (2011-2014), μέλος του Εποπτικού Συμβουλίου του Ελληνικού Κέντρου Τεκμηρίωσης & Κοστολόγησης Νοσοκομειακών Υπηρεσιών (DRGs) και έχει διδάξει στο ΤΕΙ Αθήνας. Έχει εργαστεί στο Ηνωμένο Βασίλειο σε έργα έρευνας και τεχνολογίας και έχει δημοσιεύσει μεγάλο αριθμό ερευνητικών εργασιών και άρθρων σε διεθνή συνέδρια και περιοδικά. Τα ερευνητικά του ενδιαφέροντα εντοπίζονται στα πληροφοριακά συστήματα και τον ψηφιακό μετασχηματισμό των υπηρεσιών υγείας αλλά και στα θέματα διασφάλισης της ποιότητας στην υγεία.

Από τις 18 Ιουλίου 2019 υπηρετεί ως Γενικός Γραμματέας Υπηρεσιών Υγείας του Υπουργείου Υγείας.

## Αναφορές


Κατηγορία:Έλληνες Γενικοί Γραμματείς Υγείας
Χεσούς Μοσκερά

Ο **Χεσούς Μοσκερά Μπερνάλ** (23 Φεβρουαρίου,1993) είναι πρώην Ισπανός ποδοσφαιριστής και ηθοποιός. Είναι ευρέως γνωστός για τον πρωταγωνιστικό ρόλο του ως Ούγκο Μπελτράν στην ισπανική τηλεοπτική σειρά *[[Toy Boy]]*. 

## Καριέρα ως ποδοσφαιριστής
Γεννημένος στη νότια παραλιακή πόλη Φουενγκιρόλα στην επαρχία της Μάλαγα, ο Μοσκερά έπαιξε ως κεντρικός αμυντικός και ξεκίνησε την καριέρα του στη Μάλαγα ΚΦ, σε ηλικία 12 ετών. Ήταν στην ακαδημία νέων του συλλόγου της Ανδαλουσίας, κάνοντας μια μετάβαση στην άλλη πλευρά της Ισπανίας για να ενταχθεί στην Αθλέτικ Μπιλμπάο σε ηλικία 16 ετών. Σε ηλικία 18 ετών, ο Μοσκερά επέστρεψε στη Μάλαγα, γράφοντας στην εφεδρική ομάδα της Μάλαγα ΚΦ. Πέρασε επίσης από την Ρεάλ Μπέτις και την Αντεκέρα, τις τελευταίες του ομάδες πριν σταματήσει το ποδόσφαιρο και στραφεί στην υποκριτική.

## Καριέρα ως ηθοποιός
Αφού τον ανακάλυψαν σε ένα γυμναστήριο στη Μάλαγα, ο Μοσκερά πέρασε από οντισιόν για έναν μικρό ρόλο στην εκρηκτική εκπομπή του. Οι παραγωγοί είδαν σε αυτόν μια ακατέργαστη δυνατότητα για σταρ, που τον οδήγησε στο να παίξει ως πρωταγωνιστής στο *[[Toy Boy]]* του Netflix.

Μάλιστα ανέφερε σε μια συνέντευξή του:«Eίναι μια περίεργη ιστορία». «Οι οντισιόν για τη σειρά γίνονταν στο γυμναστήριο και πήγα να παρουσιαστώ. Δεν φαντάστηκα ποτέ ότι είχα το προφίλ αυτού που έψαχναν ή ότι θα έκανα κάτι στην τηλεόραση ή μπροστά σε κάμερα. Αλλά το έκανα, παρουσιάστηκα και τρεις εβδομάδες αργότερα με πήραν τηλέφωνο για τον πρώτο γύρο δοκιμαστικών». 

## Φιλμογραφία

## Παραπομπές


## Εξωτερικοί σύνδεσμοι
*
*Instagram

Κατηγορία:Ισπανοί ηθοποιοί
Δημήτριος Μαχάς

Ο **Δημήτριος Π. Μαχάς** (1893-1975) ήταν Έλληνας στρατιωτικός και υπουργός.

## Βιογραφία
Ακολούθησε στρατιωτική σταδιοδρομία. Ήταν υποστηρικτής του Παπάγου επιτελάρχης του Β΄ Σώματος Στρατού. Έφτασε στο βαθμό του Στρατηγού.

Υπηρέτησε ως υπουργός Μεταφορών στις κυβερνήσεις Βούλγαρη,  Δαμασκηνού,  Κανελλόπουλου    και Σοφούλη από τις 18 Αυγούστου 1945 ως την 4 Απριλίου 1946. 

Συνέγραψε το βιβλίο "Ελληνοϊταλικός Πόλεμος 1940-1941".

Απεβίωσε τον Νοέμβριο του 1975 και κατέλιπε τη σύζυγό του Περσεφόνη, με την οποία απέκτησε παιδιά. Κηδεύτηκε στις 18 Νοεμβρίου 1975 από την Μητρόπολη Αθηνών.

## Παραπομπές


Κατηγορία:Έλληνες υπουργοί Μεταφορών
Χοσέ ντε λα Τόρρε

O **Χοσέ ντε λα Τόρρε** (*José de la Torre*, 20 Απριλίου 1987 - 5 Δεκεμβρίου 2024) ήταν Ισπανός ηθοποιός. Ήταν κυρίως γνωστός για το ρόλο του στην ισπανική τηλεοπτική σειρά του Antena 3 και του Netflix, *[[Toy Boy]]*.

## Βιογραφία
Ο Χοσέ ντε λα Τόρρε μιλούσε ισπανικά και αγγλικά και αποφοίτησε από το διάσημο ιδιωτικό πανεπιστήμιο δραματικής τέχνης στη Μάλαγα, στο Escuela Superior de Arte Dramático "Antonio Banderas", που εγκαινιάστηκε από τον μεγάλο διεθνή ηθοποιό. Αφού εκπόνησε τις εκεί σπουδές του, στη συνέχεια συνέχισε να σπουδάζει θέατρο στη Μαδρίτη. Αφού ολοκλήρωσε τις σπουδές του, αρχικά εργάστηκε αποκλειστικά στο θέατρο, σε διάφορες ισπανικές παραγωγές, όπως η Lunas Viejas της Elena Santos, αλλά και το Cuento de Navidad, σε σκηνοθεσία της Cristina Garcia Pinto και του Pablo Garcia. Μια άλλη σίγουρα σημαντική παράσταση του ηθοποιού ήταν το Σικάγο της Celia Dolci, με την οποία εργάστηκε επίσης στο Paisaje Con Argonautas.

Απεβίωσε στις 5 Δεκεμβρίου 2024, σε ηλικία 37 ετών.

## Φιλμογραφία
### Τηλεόραση

### Θέατρο
* "Lunas Viejas"
* "Tranajos de Amor Perdidos" 
* "Cuento de Navidad"
* "Chicago, el Musical"
* "Paisaje con Argonautas"
* "Casa con dos Puertas Mala es de Guardar"
* "Un Tranvia Llamado Deseo"
* "Arizona" 
* "Tu Día de Suerte" 

### Ταινίες μικρού μήκους
* "ROLES" -  Dir. ÁLVARO CUEVAS 
* "NIRVANA" -  Dir. RUBÉN LLAMA
* "Εl estudio" -  Dir. antonio josé ramirez 
* "FREE KICK" 

## Παραπομπές


## Επιπλέον
*
*Instagram

Κατηγορία:Ισπανοί ηθοποιοί
Όρος Ισσά

Το **Όρος Ισσά** ή **Τζεμπέλ Αϊσσά** () είναι βουνό με υψόμετρο 2.236 μέτρων στη δυτική Αλγερία. Είναι το 4ο υψηλότερο στη χώρα και είναι μέρος της οροσειράς Κσουρ του Σαχαριανού Άτλαντα. Το όρος Ισσά βρίσκεται στην επαρχία Ναάμα και είναι μια από τις σημαντικότερες κορυφές του Σαχαριανού Άτλαντα. 

Το Εθνικό Πάρκο Τζεμπέλ Αϊσσά είναι προστατευόμενη περιοχή από το 2003. 

## Δείτε επίσης
* Κατάλογος βουνών στην Αλγερία 
* Σαχαριανός Άτλαντας 

## Παραπομπές


Ισσα
Λίλιαν Μηνιάτη

Η ***Λίλιαν Μηνιάτη*** (γεννηθείσα στις 4 Απριλίου 1943) είναι Ελληνίδα ηθοποιός.

## Βιογραφία
### Καριέρα
Εμφανίστηκε για πρώτη φορά στον κινηματογράφο το 1963 με έναν μικρό ρόλο στην κωμωδία *[[Ραντεβού στην Ύδρα]]* (Island of love) αμερικανικής παραγωγής. Ένα χρόνο αργότερα θα έχει κύριο ρόλο στην κοινωνική ταινία "Δρόμος χωρίς σύνορα" σε σκηνοθεσία του Νέστορα Μάτσα δίπλα στον Κώστα Κακκαβά και την Ζωή Φυτούση. Συνολικά έχει εμφανιστεί σε 13 ταινίες και οι πιο σημαντικοί της ρόλοι ήταν στις ταινίες *[[Υιέ μου... Υιέ μου...]]* σε σκηνοθεσία Γρηγόρη Γρηγορίου και ''Να ζει κανείς ή να μη ζει'' σε σκηνοθεσία Ορέστη Λάσκου. Η τελευταία της εμφάνιση στον κινηματογράφο ήταν το 1967  στην ταινία *[[Ο κόσμος τρελάθηκε]]* του Ερρίκου Θαλασσινού.

Στο θέατρο έκανε το ντεμπούτο της το 1965 με την παράσταση "Λεωφορείον ο πόθος" του Τενεσσί Ουίλιαμς που ανέβηκε στο θέατρο Θυμέλη της Θεσσαλονίκης από τον Θίασο Κώστα Κακκαβά - Αλεξάνδρας Λαδικού.
## Φιλμογραφία

## Παραπομπές


## Εξωτερικοί σύνδεσμοι
* Η 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Νικόλαος Κάρτσωνας

Ο **Νικόλαος Κάρτσωνας** (1887-1975) , του Σταύρου, ήταν Έλληνας δικηγόρος και πολιτικός. Υπηρέτησε ως βουλευτής στη Μεσσηνία επί πέντε θητείες.

## Βιογραφικά στοιχεία
### Καταγωγή και δικηγορία
Καταγόταν από αρχοντική οικογένεια του Αρφαρά. Σπούδασε νομικά στην Αθήνα. Ξεκίνησε να δικηγορεί το 1911 στο Πρωτοδικείο της Καλαμάτας.

### Βουλευτική σταδιοδρομία
Εξελέγη βουλευτής Μεσσηνίας με το Λαϊκό Κόμμα το 1932 και Καλαμών με το ίδιο κόμμα το 1933 Εν συνεχεία εξελέγη ξανά βουλευτής Μεσσηνίας με το Λαϊκό Κόμμα το 1935 και το 1936. Για τελευταία φορά εξελέγη βουλευτής Καλαμών το 1952 με τον Ελληνικό Συναγερμό.

### Θάνατος και συγγραφικό έργο
Απεβίωσε σε ηλικία 88 ετών στην Αθήνα την 1η Δεκεμβρίου 1975 και κηδεύτηκε από τον ιερό ναό του Πρώτου Νεκροταφείου. 

Το 1970 εξέδωσε το έργο του "Η πολιτική μου ιστορία Μια ζωή αφιερωμένη στην αιώνια Ελλάδα (1920-1960)".

## Παραπομπές


Κατηγορία:Βουλευτές Καλαμών
Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Λεωνιδία Γεωργίεβνα της Ρωσίας

H **Λεονίδα**, ρωσικά: Великая Княгиня Леонида Георгиевна Романова *Βελίκαγια Κνιάγκινια Λεοντίντα Γκεοργκίεβνα Ρομάνοβα*, γεννημένη ως Λεονίδα Μπαγκρατιόν του Μουχράνι, γεωργιανά: ლეონიდა გეორგიევსნა ბაგრატიონი-მუხრანელი *Λεονίντα Γκεοργκίεβνα Μπαγκρατιόνι-Μουχρανέλι*, 6 Δεκεμβρίου 1914 - 23 Μαΐου 2010) από τον Οίκο του Μουχράνι, κύριου κλάδου του Οίκου των Μπαγκρατιόνι, ήταν πριγκίπισσα τού Μουχράνι της Γεωργίας και με τον 2ο γάμο της έγινε μεγάλη δούκισσα της Ρωσίας.

## Βιογραφία
Γεννήθηκε στις 23 Σεπτεμβρίου 1914 στην Τιφλίδα, και ήταν το δεύτερο παιδί και η μεγαλύτερη κόρη του Γεωργίου Μπαγκρατιόν και της Ελένης Ζλοτνίτσκα Νοβίνα.

Στις 6 Νοεμβρίου 1934 παντρεύτηκε τον Σάμνερ Μουρ Κίρμπι στη Νίκαια της Γαλλίας και μαζί απέκτησαν ένα παιδί την:
* Ελένη Λουίζα (1935-). 

Η Λεονίδα και ο Κίρμπι χώρισαν τρία χρόνια αργότερα, στις 18 Νοεμβρίου 1937.

Στις 13 Αυγούστου 1948 παντρεύτηκε για δεύτερη φορά, με τον Βλαδίμηρο Κυρίλλοβιτς μεγάλο δούκα της Ρωσίας. Μαζί απέκτησαν ένα παιδί, τη:
* Μαρία (γενν. 1953), μεγάλη δούκισσα της Ρωσίας· παντρεύτηκε τον Φραγκίσκο-Γουλιέλμο της Πρωσίας. Απέκτησαν 1 παιδί.

Απεβίωσε στις 23 Μαΐου 2010 στη Μαδρίτη σε ηλικία 95 ετών. Τάφηκε στο Μεγάλο Δουκικό Μαυσωλείο στην Αγία Πετρούπολη.

## Τίτλοι
*23 Σεπτεμβρίου 1914 - 13 Αυγούστου 1948: *Η Γαληνοτάτη Υψηλότητα* Πριγκίπισσα Λεονίδα Γεωργίεβνα Μπαγκρατιόν Μουκράνσκι
*13 Αυγούστου 1948 - 21 Απριλίου 1992: *Η Αυτοκρατορική Υψηλότητα* Η Μεγάλη Δούκισσα της Ρωσίας
*21 Απριλίου 1992 - 23 Μαΐου 2010: *Η Αυτοκρατορική Υψηλότητα* Η Χήρα Μεγάλη Δούκισσα της Ρωσίας

### Τιμητικές διακρίσεις
**Εθνικές**
*  Δυναστεία των Μπαγκρατιόνι: Ιππότης Μεγαλόσταυρου του Τάγματος της Βασίλισσας Ταμάρ
*  Οίκος των Ρομάνοφ: Ιππότης Μεγάλου Κορδονιού με Κολάρο της Αυτοκρατορικού Τάγματος του Αγίου Ανδρέα
*  Οίκος των Ρομάνοφ: Πρώην Μεγάλη Μαγίστρα Κυρία Μεγάλου Κορδονιού του Αυτοκρατορικού Τάγματος της Αγίας Αικατερίνης
*  Οίκος των Ρομάνοφ: Ιππότης Μεγάλου Κορδονιού του Τάγματος του Αγίου Νικολάου του Θαυματουργού
*  Οίκος των Ρομάνοφ: Πρώην Μεγάλη Μαγίστρα Κυρία του Τάγματος του Αγίας Όλγας, 1ης Τάξης

**Ξένες**
* 
** 25px Κυρίαρχο Στρατιωτικό Τάγμα της Μάλτας: Κυρία Μεγαλόσταυρου του Τάγματος της Τιμής
** 25px Βασιλική Οικογένεια Δύο των Σικελιών: Κυρία Μεγαλόσταυρου του Τάγματος της Τιμής των Δύο Σικελίων Βασιλικού Ιερού Στρατιωτικού Κωνσταντίνειου Τάγματος του Αγίου Γεωργίου
*  Κυρία Μεγαλόσταυρου του Τάγματος του Αγίου Μιχαήλ του Αρχάγγελου

## Παραπομπές


## Εξωτερικοί σύνδεσμοι
*The Daily Telegraph: Grand Duchess Leonida of Russia
*Obituary – RIA Novosti

|-

Κατηγορία:Δυναστεία των Μπαγκρατιόνι
Κατηγορία:Οίκος Ρομάνοφ
Κατηγορία:Γεωργιανοί ευγενείς
Κατηγορία:Πρώσοι ευγενείς
Κατηγορία:Μεγάλες Δούκισσες της Ρωσίας
Μνημείο Δημητρίου του Ροστόφ

Το **Μνημείο [[Δημήτριος του Ροστόφ|Δημητρίου του Ροστόφ]]** () είναι μνημειακό άγαλμα κατασκευασμένο το 1999. Βρίσκεται επί της Πλατείας του Καθεδρικού Ναού, στην πόλη του Ροστόφ επί του Ντον, στη Ρωσία.

## Ιστορία
Μνημείο αφιερωμένο στον επίσκοπο της Ρωσικής Ορθόδοξης Εκκλησίας και Μητροπολίτη της Επαρχίας του Ροστόφ και Γιαροσλάβλ, Δημήτριο του Ροστόφ, τοποθετήθηκε εμπρός στον Καθεδρικό Ναό της Γεννήσεως της Θεοτόκου, ο οποίος υπάγεται εκκλησιαστικά στην Επαρχία του Ροστόφ και Νοβοτσερκάσκ. Τα εγκαίνιά του έλαβαν χώρα στις 15 Δεκεμβρίου 1999, ενώ πραγματοποιήθηκαν στο πλαίσιο των εορτασμών της συμπλήρωσης 250 ετών από την ίδρυση της πόλεως. Το μνημείο έχει αποτελέσει αντικείμενο ανάμεικτων σχολίων τόσο από κατοίκους της πόλης όσο και επαγγελματίες γλύπτες, ενώ, παράλληλα, έχει αποτελέσει αντικείμενο κριτικής για το χαμηλό καλλιτεχνικό επίπεδό του, καθώς και την ακατάλληλη τοποθεσία του.

Υπεύθυνος για την αρχική ιδέα του μνημείου, καθώς και αριθμό άλλων σχετικών με το μνημείο σχεδίων, ήταν ο καταγόμενος από την Περιοχή του Ντον γλύπτης Ανατόλι Σκνάριν. Το 1989, έλαβε την σχετική έγκριση από το Υπουργείο Πολιτισμού για την κατασκευή του μνημείου, ωστόσο, στη συνέχεια, οι δημοτικές αρχές της πόλης αποφάσισαν να προχωρήσουν στην προκήρυξη ανοιχτού διαγωνισμού για την ανάθεση της κατασκευής, την οποία, τελικώς, ανέλαβε άλλος γλύπτης, ο Βλαντιμίρ Μπελιάκοφ. Το 1996, ξεκίνησαν οι εργασίες κατασκευής του μνημείου.

Το 2013, υπήρξαν συζητήσεις αναφορικά με το κατά πόσο το μνημείο θα έπρεπε να τροποποιηθεί ως προς την φορά του, αντικρίζοντας την εκκλησία, καθώς και εάν θα έπρεπε η τοποθεσία του να μεταφερθεί πλησιέστερα της γειτονικής πλατείας.

## Παραπομπές


Δημητριος του Ροστοφ
Δημητριος του Ροστοφ
Οροσειρά Κσουρ

Η **Οροσειρά Κσουρ** (,  ή *Djebel Ksour*) είναι οροσειρά στην Αλγερία. Εκτείνεται στις επαρχίες Μπεσάρ και Ελ Μπαγιάντ, και είναι το δυτικό τμήμα του Σαχαριανού Άτλαντα, με την οροσειρά Αμούρ στα ανατολικά. 

## Γεωγραφία
Η οροσειρά εκτείνεται μεταξύ της επαρχίας Φιγκίγκ στην Ανατολική Περιφέρεια του Μαρόκου κοντά στα σύνορα Μαρόκου - Αλγερίας και την κοινότητα Ελ Μπαγιάντ στην Αλγερία. Η οροσειρά συνεχίζει δυτικά μέχρι τον Υψηλό Άτλαντα. Η υψηλότερη κορυφή της περιοχής είναι το Όρος Ισσά ή *Τζεμπέλ Αϊσσά* (جبل عيسى) στα 2.236 μέτρα. 

## Τέχνη βράχων
Νεολιθική τέχνη, με τη μορφή χαραγμένων βράχων που παρουσιάζουν άλογα, ελέφαντες και άλλα ζώα, βρίσκεται σε αρκετές σπηλιές και τοίχους σε ολόκληρη την οροσειρά. 

## Προστατευόμενες περιοχές
Το Εθνικό Πάρκο Τζεμπέλ Αϊσσά είναι προστατευόμενη περιοχή επί της οροσειράς από το 2003. 

## Φωτογραφίες

Figig.jpg|Οι δυτικοί πρόποδες της οροσειράς Κσουρ κοντά στο Φιγκίγκ
Thyout.cl.1_cropped.jpg|Νεολιθικές βραχογραφίες κοντά στο Αΐν Σεφρά
Vue_dEl_Abiodh_Sidi_Cheikh,_Algérie.jpg|Οδός στο Ελ Αμπιόντ Σιντί Σεΐχ, μια πόλη που βρίσκεται στις νότιες πλαγιές της οροσειράς


## Δείτε επίσης
* Κατάλογος βουνών στην Αλγερία 
* Σαχαριανός Άτλαντας 

## Παραπομπές


## Εξωτερικοί σύνδεσμοι
* 

Κσουρ
Γρηγορία Μαξιμιλιανή της Αυστρίας

Η **Γρηγορία Μαξιμιλιανή της Αυστρίας** (*Gregoria Maximiliana von Österreich*, 22 Μαΐου 1581 - 20 Σεπτεμβρίου 1597) ήταν κόρη του Κάρολο Β΄, Αρχιδούκα της Αυστρίας.

## Βιογραφία
Γεννήθηκε στις 22 Μαΐου 1581 στο Γκρατς, και ήταν το όγδοο παιδί και η πέμπτη κόρη του Καρόλου Β΄, Αρχιδούκα της Αυστρίας και της Μαρίας-Άννας της Βαυαρίας. Ονομάσθηκε *Γρηγορία Μαξιμιλιανή* προς τιμήν των αναδοχών της, του Πάπα Γρηγόριου ΙΓ΄ και της μητρικής θείας της Μαξιμιλιανής Μαρίας της Βαυαρίας.

Υπέφερε από τον παραμορφωμένο ώμο της και το σημαδεμένο πρόσωπο της. Η Γρηγορία αρχικά είχε προταθεί ως μελλοντική νύφη για τον Φίλιππο, Πρίγκιπα των Αστουριών, ο οποίος τελικά παντρεύτηκε την μικρότερη αδελφή της Μαργαρίτα μετά τον θάνατό της. 

Απεβίωσε στις 20 Σεπτεμβρίου 1597 στο Γκρατς σε ηλικία 16 ετών. Είναι θαμμένη στο Αββαείο Σέκαου στη Στυρία.

## Πρόγονοι

## Παραπομπές


Κατηγορία:Οίκος των Αψβούργων
Κατηγορία:Αυστριακοί ευγενείς
Κατηγορία:Πριγκίπισσες της Αυστρίας
Έρκολε ντε' Ρομπέρτι

Ο **Έρκολε ντε' Ρομπέρτι** (ιταλικά: Ercole de' Roberti, 1455/1456 - 1496), γνωστός επίσης και ως **Έρκολε Φερραρέζε** ή **Έρκολε ντα Φερράρα** (Ercole Ferrarese ή Ercole da Ferrara) ήταν Ιταλός ζωγράφος της πρώιμης Αναγέννησης και ανήκε στη λεγόμενη *Σχολή της Φερράρα*.

## Βιογραφία
Ο Ρομπέρτι γεννήθηκε στα μέσα της δεκαετίας του 1450, κατά πάσα πιθανότητα στη Φερράρα. Δάσκαλοί του στη ζωγραφική πιθανόν ήταν οι Φραντσέσκο ντελ Κόσσα, επίσης από τη Φερράρα, όπως καταδεικνύει το ύφος των έργων του και αναφέρει και ο Τζόρτζο Βαζάρι (ο οποίος, όμως, συγχέει τον ντελ Κόσσα με τον Λορέντσο Κόστα) και τον Κόζιμο Τούρα (Cosimo Tura) Ο Ρομπέρτι συνεργάστηκε με τον Κόσσα στην αρχή της σταδιοδρομίας του στη Μπολόνια από το 1473, αν και κατά τη δεκαετία του 1470 καταγράφεται αρκετές φορές και στη Φερράρα. Μετά τα τον θάνατο του Κόσσα, το 1478, έφυγε από τη Μπολόνια και εγκαταστάθηκε μόνιμα στη Φερράρα ως ανεξάρτητος καλλιτέχνης Το 1479 καταγράφεται να έχει δημιουργήσει το δικό του εργαστήριο στη Φερράρα και από αυτή την περίοδο προέρχεται και ο μοναδικός διασωζόμενος τεκμηριωμένος πίνακάς του, *Pala Portuense*, τον οποίο ολοκλήρωσε το 1480 - 81, για την εκκλησία Σάντα Μαρία του Πόρτο (έξω από τη Ραβέννα), ο οποίος σήμερα βρίσκεται στην Πινακοθήκη Μπρέρα στο Μιλάνο.

Το 1481 ο Ρομπέρτι επέστρεψε στη Μπολόνια για να εργαστεί σε τοιχογραφίες με θέματα της Σταύρωσης και της Κοίμησης της Θεοτόκου στο παρεκκλήσιο *Γκαργκανέλλι* (Garganelli) της εκκλησίας του Αγίου Πέτρου (San Pietro). Οι τοιχογραφίες αυτές σήμερα έχουν όλες πλην μιας χαθεί - διασώζεται μόνον ένα τμήμα με τον θρήνο μιας γυναίκας, στην Πινακοθήκη της Μπολόνια (τις γνωρίζουμε από αντίγραφά τους) περιγράφηκαν εκτενώς από τον Βαζάρι και εδραίωσαν τη φήμη του καλλιτέχνη τους επόμενους αιώνες. Περί τις αρχές ή τα μέσα της δεκαετίας του 1480, ο Ρομπέρτι ζωγράφισε μια δραματική, τριμερή "πρεντέλλα" (predella, βάση στήριξης της εικόνας για Αγία Τράπεζα) με τα Πάθη του Χριστού, η οποία αρχικά προοριζόταν για την εικόνα της Αγίας Τράπεζας στην εκκλησία Σαν Τζοβάννι ντι Μόντε στη Μπολόνια. Σήμερα, βρίσκεται διασπαρμένη ανάμεσα στην Πινακοθήκη (Gemäldegalerie) της Δρέσδης και της *Walker Art Gallery* του Λίβερπουλ. Τόσο οι τοιχογραφίες όσο και η "πρεντέλλα" αναβιώνουν την εξπρεσσιονιστική εικονογραφία του 14ου αιώνα, η οποία εξακολουθούσε να κυριαρχεί στη θρησκευτική εικονογραφία της Βόρειας Ευρώπης κατά τα τέλη του 15ου αιώνα. ΤΟ ύφος του Ρομπέρτι στα έργα αυτής της περιόδου καταδεικνύουν τη σημασία στη λεπτομέρεια, τα γωνιώδη σχήματα, το συναίσθημα και τη βία που ενσωματώνει η βορειοευρωπαϊκή ζωγραφική παράδοση.

Αν και δεν υπάρχει τεκμηρίωση ότι ο Ρομπέρτι ταξίδεψε στη Βενετία εκείνη την περίοδο, η ανταπόκρισή του στις εξελίξεις της Βενετικής ζωγραφικής είναι τόσο εμφανής, ώστε είναι πολύ πιθανόν, περί το 1480, να επισκέφθηκε την πόλη.

## Παραπομπές


Κατηγορία:Ιταλοί ζωγράφοι του 15ου αιώνα
Κατηγορία:Ζωγράφοι της Αναγέννησης
Μαρία Θηρεσία της Αυστρίας (1684–1696)

Η **Μαρία Θηρεσία** (γερμ. *Maria Theresa von Österreich*, 22 Αυγούστου 1684 - 28 Σεπτεμβρίου 1696) του Οίκου των Αψβούργων ήταν αρχιδούκισσα της Αυστρίας.

## Βιογραφία
Γεννήθηκε στις 22 Αυγούστου 1684 στο Χόφμπουργκ, και ήταν το έκτο παιδί και η τέταρτη κόρη του Λεοπόλδου Α΄ της Αγίας Ρωμαϊκής Αυτοκρατορίας και της Ελεονώρας Μαγδαληνής του Παλατινάτου.

Πέθανε από ευλογία στις 28 Σεπτεμβρίου 1696 στο Παλάτι Έμπερσντορφ σε ηλικία 12 ετών. Είναι θαμμένη στην Αυτοκρατορική Κρύπτη στη Βιέννη.

## Τίτλοι
*22 Αυγούστου 1684 - 28 Σεπτεμβρίου 1696: *Η Αυτοκρατορική και Βασιλική Υψηλότητα* Αρχιδούκισσα Μαρία Θηρεσία της Αυστρίας, Αυτοκρατορική Πριγκίπισσα της Αυστρίας, Βασιλική Πριγκίπισσα της Ουγγαρίας, της Βοημίας, της Κροατίας και της Σλαβονίας

## Πρόγονοι


## Παραπομπές


Κατηγορία:Οίκος των Αψβούργων
Κατηγορία:Αυστριακοί ευγενείς
Κατηγορία:Πριγκίπισσες της Αυστρίας
Μπερνάρντο Σίλβα

Ο **Μπερνάρντο Μότα Βέιγκα ντε Καρβάλιο ε Σίλβα** (*Bernardo Mota Veiga de Carvalho e Silva*, 10 Αυγούστου 1994), γνωστός ως **Μπερνάρντο Σίλβα** (*Bernardo Silva*), είναι Πορτογάλος ποδοσφαιριστής ο οποίος αγωνίζεται ως μέσος για τη Μάντσεστερ Σίτι και την εθνική ομάδα της Πορτογαλίας.

Ο Σίλβα γεννήθηκε στη Λισαβόνα και ξεκίνησε την καριέρα του από τις ακαδημίες της Μπενφίκα. Αγωνίστηκε για πρώτη φορά με την πρώτη ομάδα το 2014, με την οποία όμως αγωνίστηκε ελάχιστα. Τη σεζόν 2014-15 δόθηκε δανεικός στη Μονακό, με τους Μονεγάσκους να τον αποκτούν τον χειμώνα του 2015. Μετά την κατάκτηση του πρωταθλήματος το 2017, αποκτήθηκε από τη Μάντσεστερ Σίτι για 43,5 εκατομμύρια λίρες. Την πρώτη του σεζόν στους πολίτες κέρδισε το πρωτάθλημα και το  EFL Cup και την επόμενη το εγχώριο τρεμπλ, παίζοντας κύριο ρόλο. Ονομάστηκε παίκτης της χρονιάς για τη Μάντσεστερ Σίτι το 2019 και ήταν μέλος της ομάδας της χρονιάς για τη Πρέμιερ Λιγκ.

Ο Σίλβα πραγματοποίησε το ντεμπούτο του με την εθνική αντρών της Πορτογαλίας το 2015. Ήταν μέλος της εθνικής Πορτογαλίας στο κύπελλο συνομοσπονδιών το 2017 και Μουντιάλ 2018, ενώ ανακηρύχθηκε παίκτης των τελικών του κυπέλλου εθνών της ΟΥΕΦΑ 2019, το οποίο κατέκτησε η Πορτογαλία.

## Παραπομπές


Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Ποδοσφαιριστές Ευρωπαϊκού Πρωταθλήματος 2024
Γκονσάλο Γκέδες

Ο **Γκονσάλο Γκέδες** (*Gonçalo Guedes*, 29 Νοεμβρίου 1996) είναι Πορτογάλος ποδοσφαιριστής ο οποίος αγωνίζεται ως πλάγιος επιθετικός ή ως δεύτερος επιθετικός, για τη Βαλένθια και την εθνική ομάδα της Πορτογαλίας.

Ξεκίνησε την καριέρα του από την Μπενφίκα, όπου πραγματοποίησε το ντεμπούτο του με την κύρια ομάδα το 2014. Με τη Μπενφίκα συμμετείχε σε 63 αγώνες σκοράροντας 11 φορές και κέρδισε πέντε τρόπαια. Τον Ιανουάριο του 2017 πήρε μεταγραφή για την Παρί Σεν Ζερμέν για 30 εκατομμύρια ευρώ. Έπαιξε σε 13 αγώνες με την ΠΣΖ πριν δοθεί δανεικός στη Βαλένθια, η οποία τον απέκτησε για 40 εκατομμύρια ευρώ τον Αύγουστο του 2018.

Ο Γκέδες πραγματοποίησε το ντεμπούτο με την εθνική ομάδα αντρών της Πορτογαλίας το Νοέμβριο του 2015 και ήταν μέλος της αποστολής που συμμετείχε στο Μουντιάλ 2018. Σκόραρε το νικητήριο τέρμα στον τελικό του κυπέλλου Εθνών ΟΥΕΦΑ το 2019.

## Παραπομπές


Κατηγορία:Πορτογάλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Παίκτες νικητές Πρωταθλήματος Εθνών ΟΥΕΦΑ
Μαρία Ιωσηφίνα της Αυστρίας (1687-1703)

Η **Μαρία Ιωσηφίνα** (γερμ. *Maria Josephe von Österreich*, 6 Μαρτίου 1687 - 14 Απριλίου 1703) του Οίκου των Αψβούργων ήταν αρχιδούκισσα της Αυστρίας.

## Βιογραφία
Η *Μαρία Ιωσηφίνα Κολέττη Αντωνία* γεννήθηκε στις 6 Μαρτίου 1687 στο Ανάκτορο Χόφμπουργκ της Βιέννης, και ήταν το όγδοο παιδί και η πέμπτη κόρη του Λεοπόλδου Α΄ της Αγίας Ρωμαϊκής Αυτοκρατορίας και της Ελεονώρας Μαγδαληνής του Παλατινάτου.

Πέθανε από ευλογιά στις 14 Απριλίου 1703 στη Βιέννη σε ηλικία 16 ετών. Το σώμα της είναι θαμμένο στην Αυτοκρατορική Κρύπτη στη Βιέννη και η καρδιά της είναι θαμμένη στην Εκκλησία των Αυγουστίνων στο Χόφμπουργκ.

## Τίτλοι
*6 Μαρτίου 1687 - 14 Απριλίου 1703: *Η Αυτοκρατορική και Βασιλική Υψηλότητα* Αρχιδούκισσα Μαρία Ιωσηφίνα της Αυστρίας, Αυτοκρατορική Πριγκίπισσα της Αυστρίας, Βασιλική Πριγκίπισσα της Ουγγαρίας, της Βοημίας, της Κροατίας και της Σλαβονίας

## Πρόγονοι


## Παραπομπές


Κατηγορία:Οίκος των Αψβούργων
Κατηγορία:Αυστριακοί ευγενείς
Κατηγορία:Πριγκίπισσες της Αυστρίας
Like Humans Do

Το **«Like Humans Do»** είναι το τέταρτο κομμάτι από το άλμπουμ του Ντέιβιντ Μπερν *Look into the Eyeball*, έτους 2001, και κυκλοφόρησε επίσης ως single τότε. Η ραδιοφωνική βερσιόν του τραγουδιού (που παραλείπει τον στίχο που αναφέρεται στην κάνναβη) επιλέχθηκε από την Microsoft ως δείγμα μουσική για το Windows XP, ως μέσο επίδειξης του νέου Windows Media Player. Περιλήφθηκε επίσης ως δείγμα στον media player Rio Karma.

Το τραγούδι επίσης περιλήφθηκε στο λάιβ άλμπουμ *Live from Austin, Texas* και στο *Live at Union Chapel*. Στην τελευταία ταινία, ο Μπερν εξηγεί ότι αυτό το τραγούδι αφορά την αγάπη προς τους ανθρώπους παρά τις αποτυχίες τους, καθώς η ανθρωπότητα προσεγγίζεται μέσω «προοπτικής Αρειανού» και γίνονται αποδεκτοί για αυτό που είναι.

## Κυκλοφορία

## Παραπομπές

## Εξωτερικοί σύνδεσμοι
* ''Look into the Eyeball'' στο DavidByrne.com
* 

Κατηγορία:Singles του 2001
Κατηγορία:Τραγούδια του 2001
Ρενάτο Αουγκούστο

Ο **Ρενάτο Αουγκούστο** (*Renato Augusto*, 8 Φεβρουαρίου 1988) είναι Βραζιλιάνος ποδοσφαιριστής ο οποίος αγωνίζεται ως μέσος για την Κορίνθιανς και την εθνική ομάδα της Βραζιλίας.

Ο Ρενάτο Αουγκούστο ξεκίνησε την καριέρα του από την Φλαμένγκο και το 2008 πήρε μεταγραφή για την Μπάγιερν Λεβερκούζεν, όπου πραγματοποίησε καλές εμφανίσεις και ήταν μέλος της ομάδας της χρονιάς για τη Μπουντεσλίγκα για τη σαιζόν 2008-09. Το 2012 αποκτήθηκε από την Κορίνθιανς για 3,5 εκατομμύρια ευρώ και ανακηρύχθηκε καλύτερος παίκτης του βραζιλιάνικου πρωταθλήματος για το 2015, χρονιά την οποία κατέκτησε το πρωτάθλημα η Κορίνθιανς. Το 2016 αποκτήθηκε από την Μπεϊτζίν Γκουοάν για 8 εκατομμύρια ευρώ. Το 2021 επέστρεψε στην Κορίνθιανς.

Ο Ρενάτο Αουγκούστο πραγματοποίησε το ντεμπούτο του με την εθνική ομάδα το 2011 και έκτοτε έχει πραγματοποιήσει 32 συμμετοχές με το εθνόσημο, σκοράροντας 6 φορές. Ήταν μέλος της αποστολής της Βραζιλίας στο Μουντιάλ 2018 και στο Κόπα Αμέρικα Σεντενάριο.

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Μπεϊτζίνγκ Γκουοάν ΦΚ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα Σεντενάριο
Βρετανικά Αγγλικά

Τα **Βρετανικά Αγγλικά** (επίσης γνωστά ως **Παραδοσιακά Αγγλικά**, αγγλικά: British English) είναι η επίσημη διάλεκτος της αγγλικής γλώσσας στο Ηνωμένο Βασίλειο. Με άλλα λόγια, τα Βρετανικά Αγγλικά είναι τα αγγλικά όπως ομιλούνται και γράφονται στο Ηνωμένο Βασίλειο. Τα επίσημα, γραπτά αγγλικά εντός των περιοχών του Ηνωμένου Βασιλείου ποικίλουν. Για παράδειγμα, ορισμένες περιοχές της Σκωτίας, της βορειοανατολικής Αγγλίας, της Ιρλανδίας (και περιστασιακά στο Γιόρκσαϊρ) χρησιμοποιούν σχεδόν αποκλειστικά το επίθετο wee (μικρός, λίγος), ενώ οι υπόλοιπες περιοχές του Ηνωμένου Βασιλείου και του υπόλοιπου κόσμου χρησιμοποιούν συνήθως το little, το οποίο έχει την ίδια σημασία. Παρ'όλα αυτά, η γραπτή μορφή των αγγλικών στο Ηνωμένο Βασίλειο είναι γενικά ομοιόμορφη. Ωστόσο, η προφορική μορφή των Αγγλικών στο Ηνωμένο Βασίλειο διαφέρει σημαντικά από περιοχή σε περιοχή. Έτσι, ο ενιαίος όρος Βρετανικά Αγγλικά μπορεί να χρησιμοποιηθεί εύκολα για τη γραπτή μορφή των Αγγλικών στο Ηνωμένο Βασίλειο, ενώ δεν ισχύει το ίδιο για τη προφορική μορφή. 

## Παραπομπές

Κατηγορία:Γλώσσες του Ηνωμένου Βασιλείου
Κατηγορία:Γλώσσες του Γιβραλτάρ
Κατηγορία:Αγγλική γλώσσα
Σιδηροδρομικός Σταθμός Δερβενίου (παλαιός)

Ο **Σιδηροδρομικός Σταθμός Δερβενίου (παλαιός)** ήταν σιδηροδρομικός σταθμός στο Δερβένι της Κορινθίας, επί της γραμμής Πειραιά - Πάτρας. Ο σταθμός εγκαινιάστηκε το 1885. Στις 30 Σεπτεμβρίου 1968 από σύγκρουση αμαξοστοιχίας με προπορευόμενη σταθμευμένη συνέβη το δεύτερο πολύνεκρο σιδηροδρομικό δυστύχημα στην Ελλάδα με 34 νεκρούς. Στις 9 Ιουλίου 2007, ο σταθμός έπαυσε να λειτουργεί, καθώς επρόκειτο να αντικατασταθεί από τον νέο ομώνυμο σταθμό, ενώ ο παλαιός συνέχισε να χρησιμοποιείται μόνο για εκδρομική λειτουργία μέχρι το 2009, οπότε και έκλεισε οριστικά. Τελικά, κατόπιν τοπικών αντιδράσεων στο διάστημα της κυβέρνησης ΝΔ από το 2004 ως το 2009, ο νέος σταθμός, στο ύψος της σήραγγας Δερβενίου, δεν κατασκευάστηκε, παρά του ότι επιβαλλόταν πληθυσμιακά ως έδρα του καποδιστριακού δήμου Ευρωστίνης. Υπάρχει πρόθεση της περιφέρειας Πελοποννήσου για μέσο σταθερής τροχιάς από Κόρινθο έως Δερβένι. Από τις 22 Ιουνίου 2020, η περιοχή του Δερβενίου προς Αίγιο και Αθήνα θα καλύπτεται από τον σιδηροδρομικό σταθμό Λυγιάς Κορινθίας.

## Παραπομπές


Δερβένι
Δερβένι
Δερβένι
Δερβένι
Δερβένι
Μαρία Αμαλία της Αυστρίας (1780-1798)

Η **Μαρία Αμαλία** (γερμ. *Marie Amalie*, 17 Οκτωβρίου 1780 - 25 Δεκεμβρίου 1798) ήταν αρχιδούκισσα της Αυστρίας.

## Βιογραφία
Η *Μαρία Αμαλία Ιωσηφίνα Ιωάννα Αικατερίνη Θηρεσία* γεννήθηκε στις 17 Οκτωβρίου 1780 στην Φλωρεντία, και ήταν το δωδέκατο παιδί και η τέταρτη κόρη του Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας της Ισπανίας.

Είχε μια ευτυχισμένη παιδική ηλικία περιτριγυρισμένη από τα πολλά αδέλφια της. Στη Μαρία Αμαλία δόθηκε μια κάπως διαφορετική ανατροφή από ό,τι ήταν συνηθισμένο για τα βασιλικά παιδιά εκείνη την εποχή: ανατράφηκαν πραγματικά από τους γονείς τους και όχι από υπηρέτες, κρατήθηκαν σε μεγάλο βαθμό εκτός από οποιαδήποτε τελετουργική αυλική ζωή και διδάχτηκαν να ζουν απλά, φυσικά και σεμνά.

Πέθανε στις 25 Δεκεμβρίου 1798 στη Βιέννη σε ηλικία 18 ετών. Είναι θαμμένη στην Αυτοκρατορική Κρύπτη στη Βιέννη.

## Πρόγονοι





## Τίτλοι
*17 Οκτωβρίου 1780 - 20 Φεβρουαρίου 1790: *Η Αυτοκρατορική και Βασιλική Υψηλότητα* Αρχιδούκισσα Μαρία Αμαλία της Αυστρίας, Αυτοκρατορική Πριγκίπισσα της Αυστρίας, Πριγκίπισσα της Τοσκάνης
*20 Φεβρουαρίου 1790- 25 Δεκεμβρίου 1798: *Η Αυτοκρατορική και Βασιλική Υψηλότητα* Αρχιδούκισσα Μαρία Αμαλία της Αυστρίας, Αυτοκρατορική Πριγκίπισσα της Αυστρίας, Βασιλική Πριγκίπισσα της Ουγγαρίας και της Βοημίας

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Αυστριακοί ευγενείς
Κατηγορία:Πριγκίπισσες της Αυστρίας
Τζέιντον Σάντσο

Ο **Τζέιντον Σάντσο** (αγγλικά: *Jadon Sancho*, 25 Μαρτίου 2000) είναι Άγγλος ποδοσφαιριστής, ο οποίος αγωνίζεται ως πλάγιος επιθετικός για την Άστον Βίλα ως δανεικός από τη Μάντσεστερ Γιουνάιτεντ.

## Καριέρα

### Σε συλλόγους
Ο Σάντσο ξεκίνησε από τις ακαδημίες της Γουότφορντ και της Μάντσεστερ Σίτι, αλλά πραγματοποίησε το επαγγελματικό του ντεμπούτο με την Ντόρτμουντ το 2017. Τη δεύτερη σεζόν στην ομάδα απέκτησε θέση βασικού και ήταν μέλος της ομάδας της χρονιάς για τη Μπουντεσλίγκα το 2018–19. Πριν την έναρξη της σεζόν 2019–20, ο Σάντσο κατέκτησε το πρώτο του τρόπαιο, με την κατάκτηση του Σούπερ Καπ Γερμανίας. Το 2021 αποκτήθηκε από την Μάντσεστερ Γιουνάιτεντ έναντι 73 εκατομμυρίων λιρών και υπέγραψε πενταετές συμβόλαιο, κατακτώντας ένα Λιγκ Καπ Αγγλίας στη δεύτερη σεζόν του. Τον Ιανουάριο του 2024, επέστρεψε στη Ντόρτμουντ ως δανεικός, φτάνοντας στον τελικό του ΟΥΕΦΑ Τσάμπιονς Λιγκ του 2024. Τον Αύγουστο του 2024, αποκτήθηκε στην Τσέλσι ως δανεικός έως το τέλος της σεζόν, κατακτώντας το ΟΥΕΦΑ Κόνφερενς Λιγκ του 2025 και σκόραρε στον τελικό. Τον Σεπτέμβριο του 2025, αποκτήθηκε στην Άστον Βίλα ως δανεικός έως το τέλος της σεζόν.

### Στην εθνική ομάδα
Ο Σάντσο ήταν μέλος της εθνικής ομάδας Κ-17 της Αγγλίας που κατέκτησε το Παγκόσμιο Κύπελλο Κ-17 του 2017. Πραγματοποίησε το ντεμπούτο του με την εθνική αντρών το 2018, ενώ αργότερα αγωνίστηκε στο Euro 2020. Έχει πραγματοποιήσει 23 συμμετοχές, έχοντας σκοράρει και 3 γκολ με το εθνόσημο.

## Παραπομπές


Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Ρεγκιονάλλιγκα
Κατηγορία:Άγγλοι ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Άγγλοι με καταγωγή από το Τρινιντάντ και Τομπάγκο
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Πρέμιερ Λιγκ
Κατηγορία:Άγγλοι τζαμαϊκανής καταγωγής
Μαρία Άννα της Αυστρίας (1835-1840)

Η **Μαρία Άννα** (γερμ. *Marie Anne von Österreich*, 27 Οκτωβρίου 1835 - 5 Φεβρουαρίου 1840) του Οίκου των Αψβούργων ήταν αρχιδούκισσα της Αυστρίας. 

## Βιογραφία
Η *Μαρία Άννα Καρολίνα Ευαγγελία Ιωάννα Ιωσηφίνα Γαβριέλα Θηρεσία Αικατερίνη Μαργαρίτα Φιλουμένη* γεννήθηκε στις 27 Οκτωβρίου 1835 στη Βιέννη και ήταν το τέταρτο παιδί και η μοναχοκόρη του Φραγκίσκου Καρόλου της Αυστρίας και της Σοφίας της Βαυαρίας, κόρης του Μαξιμιλιανού Α΄ Ιωσήφ της Βαυαρίας. Ήταν η μικρότερη αδελφή του Φραγκίσκου Ιωσήφ της Αυστρίας και του Μαξιμιλιανού του Μεξικού. Στην οικογένειά της ήταν γνωστή ως *Άνχεν*.

Ονομάσθηκε *Μαρία Άννα* προς τιμήν της εκ πατρός θείας της, Μαρίας Άννας της Σαβοΐας, Αυτοκράτειρας της Αυστρίας.

Παρότι γεννήθηκε υγιής, σύντομα άρχισε να δείχνει σημάδια επιληψίας. Πέθανε στις 5 Φεβρουαρίου 1840 στη Βιέννη σε ηλικία 4 ετών μετά από επιληπτική κρίση. Είναι θαμμένη στην Αυτοκρατορική Κρύπτη στη Βιέννη.

## Πρόγονοι





## Παραπομπές


Κατηγορία:Οίκος των Αψβούργων-Λωρραίνης
Κατηγορία:Αυστριακοί ευγενείς
Κατηγορία:Πριγκίπισσες της Αυστρίας